Anthony Poola

Anthony Poola (født 15. november 1961 i Poluru i Andhra Pradesh i India) er en indisk gprelat og katolsk erkebiskop av Hyderabad, og kardinal-elekt.

Liv og virke

Bakgrunn
Anthony Poola gikk på småseminar i Nuzvid. Deretter studerte han filosofi og katolsk teologi ved St. Peter's Pontifical Seminary i Bangalore.

Prest
Den 20. februar 1992 mottok Poola prestevielsen for bispedømmet Cuddapah.

Poola fungerte først som sogneprest ved St. Mary's Cathedral i Cuddapah før han ble sogneprest i Amagampalli i 1993. Deretter tjente han som sogneprest i Tekurpet (1994-1995), Vår Frue av Fatima i Badvel (1995-2000) og Holy Cross i Veerapally (2000-2001). Han fungerte også som direktør for St. Thomas Boarding Home i Badvel fra 1995 til 2000 og for Vander Valk Boy's Boarding Home i Veerapally fra 2000 til 2001. 

I 2001 ble Anthony Poola sendt til USA for videre studier, hvor han tok en Masters in Health Pastoral Studies fra Loyola University Chicago i 2003.[1] Han var også sogneprest i menighetene St. Joseph i bispedømmet Kalamazoo (2001-2002) og St. Genevieve i erkebispedømmet Chicago (2002-2003). 

Etter hjemkomsten ble Poola koordinator for Christian Foundation for Children and Aging, sekretær for utdanning og assisterende administrator for kirkens skoler i bispedømmet Cuddapah. Han var også koordinator for sponsorprogrammet. Han var også medlem av konsultorkollegiet.

Biskop av Kurnool
Den 8. februar 2008 utnevnte pave Benedikt XVI ham til biskop av Kurnool. Erkebiskopen av Hyderabad, Marampudi Joji, bispeviet ham 19. april samme år på idrettsplassen til Jesus Mary Joseph College i Kurnool; medkonsekratorer var erkebiskopen av Visakhapatnam, Mariadas Kagithapu MSFS og biskopen av Guntur, Bali Gali. 

I Telugu Regional Bishops' Conference (TCBC) ledet Anthony Poola ungdomskommisjonen og kommisjonen for Scheduled Castes and Other Backward Classes fra 2008 til 2015. Han ledet også Andhra Pradesh Social Service Society fra 2008 til 2020. Fra 2014 til 2020 fungerte Poola som generalsekretær og kasserer for Telugu Regional Bishops' Conference.

Erkebiskop av Hyderabad
Pave Frans utnevnte ham til erkebiskop av Hyderabad den 19. november 2020. Innsettelsen i embedet fant sted 3. januar året etter.

Den 29. mai 2022 kunngjorde pave Frans sin intensjon om å lage ham til kardinal den 27. august samme år. Dette ville gjøre Poola til den første daliten, så vel som den første telugu-etnisiteten, som ble skapt til kardinal.

Episkopalgenealogi 
Hans episkopalgenealogi er:
 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Giovanni Francesco Albani (1720-1803) *1760
 Kardinal Carlo Rezzonico den yngre (1724-1799) *1773
 Kardinal Antonio Dugnani (1748-1818) *1785
 Erkebiskop Jean-Charles de Coucy (1746-1824) *1790
 Kardinal Gustave-Maximilien-Juste de Croÿ-Solre (1773-1844) *1820
 Biskop Charles-Auguste-Marie-Joseph Forbin-Janson (1785-1844) *1824
 Kardinal François-Auguste-Ferdinand Donnet (1795-1882) *1835
 Biskop Charles-Emile Freppel (1827-1891) *1870
 Kardinal Louis-Henri-Joseph Luçon (1842-1930) *1888
 Kardinal Charles-Henri-Joseph Binet (1869-1936) *1920
 Kardinal Maurice Feltin (1883-1975) *1928
 Kardinal Jean-Marie Villot (1905-1979) *1954
 Erkebiskop Georg Zur (1930-2019) *1969
 Erkebiskop Marampudi Joji (1942-2010) *1992
 Kardinal Anthony Poola (1961-) *2008

Referanser 

Indiske katolske biskoper
Indiske kardinaler
Personer fra Prakasam District i Andhra Pradesh
Linjen Rebiba